Inspirasie vir jou huis! | Maroela Media
Die Koninklike Instituut vir Britse Argitekte (Riba) ken elke jaar 'n toekenning toe vir die Huis van die jaar vir Engeland se beste, mooiste en mees inspirerende nuwe huis.
Grand Designs het in 2015 vir die eerste keer ook dié reis meegemaak en Grand Designs House of the Year is nou op Showmax te sien.
Die gasheer, Kevin McCloud, bied al Grand Designs aan sedert die debuut in 1999. Michelle Ogundehin van Elle-tydskrif en Riba-argitek Zac Monro sluit by Kevin aan om elkeen van die huise te besoek wat vir die toekenning genomineer is. Deur die loop van die reeks vind jy uit watter huise op die kortlys beland en aan die einde van die reeks, wie met die prys sal wegstap.
Jy kan nou al vier episodes van Grand Designs House of the Year op Showmax sien en 'n kykie kry in ongelooflike moderne ontwerp, argitektuur en ingenieursvernuf.
Soos wat Kevin in episode 1 verduidelik, dis soos die "Baftas van residensiële argitektuur". As jy op soek is na inspirasie vir jou eie huis, opknappingswerk wil doen of 'n nuwe huis wil bou, is dié reeks net vir jou.